Žemaičių Kalvarijos Motiejaus Valančiaus gimnazija

Plungės rajono Žemaičių Kalvarijos Motiejaus Valančiaus gimnazija – dieninė, savarankiško mokymosi bendrojo lavinimo mokykla Plungės raj., Žemaičių Kalvarijoje, Gluosnių al. 1, vykdanti pradinio, pagrindinio, vidurinio ir papildomo ugdymo programas. Įstaigos kodas 191131551.Plungės r. Žemaičių Kalvarijos Motiejaus Valančiaus gimnazija aikos.smm.lt Filialas Plungės rajono Žemaičių Kalvarijos Motiejaus Valančiaus gimnazijos Gegrėnų pradinio ugdymo skyrius.

 Istorija 

1644 m. Žemaičių Kalvarijoje atidaryta parapijinė mokykla. Veikdavo tik žiemos metu, mokinių buvo vos kelios dešimtys. 1778 m., vyskupui Jonui Lopacinskiui leidus, parapijinė mokykla buvo perorganizuota į aukštesnio tipo mokyklą, atidaryta trečia klasė, čia dirbo du dėstytojai. 1782 m. mokykloje mokėsi 80 mokinių.Žemaičių Kalvarijos Motiejaus Valančiaus gimnazija. Istorija  zemkalvarija.lt

Domininkonai Žemaičių Kalvarijoje įkūrė keturių klasių mokyklą,įrengė knygyną, parūpino mokymo priemonių. 1803 m. joje mokėsi 176 mokiniai, 1817 m. – 214 mokinių. Domininkonai praplėtė mokyklą iki šešių klasių, pastatė antrus rūmus. 1823 m. mokykloje mokėsi 412 mokinių. Nuo 1825 m. Žemaičių Kalvarijos mokykla pripažinta gimnazija. Po 1831 m. sukilimo rusų valdžia 1836 m. gimnaziją uždarė. Nelikus jokios mokyklos, vaikus mokė daraktoriai. Lietuviškų knygų daraktoriams pristatydavo knygnešiai.

1907 ar 1908 m. Žemaičių Kalvarijoje klebono Jono Petrauskio rūpesčiu įsteigta ir buvo išlaikoma lietuviška „Saulės“ draugijos pradžios mokykla, veikusi iki 1912 m. Mokykloje buvo 4 skyriai, kiekviename skyriuje – po 30 mokinių. Mokytojas Kazimieras Kupčiūnas įsteigė pasaulietinę valdišką mokyklą. 1912 m. Butkevičiaus name buvo atidaryta keturklasė pradinė mokykla. Paskelbus Lietuvos nepriklausomybę, 1918 m. prasidėjo mokslas ir Žemaičių Kalvarijos pradžios mokykloje, įkurtoje Izidoriaus Valančiausko name, priešais bažnyčią. Ši mokykla veikė iki 1940 m. 

Nuo 1927 m. Žemaičių Kalvarija pavedama vienuolių marijonų rūpesčiui. Apsigyvenę marijonai tvarkė ir švietimo reikalus: įkūrė parapijos knygyną ir skaityklą. Veikė vienuolių kazimieriečių pradžios mokykla, įkurta kunigo Dvaranausko, išlaikoma pačios parapijos.

1941 m. birželio mėn. dalis Žemaičių  Kalvarijos mokytojų buvo ištremti, vienuoliai stengėsi palikti miestelį. 1949 m. įkurta septynmetė mokykla buvusio marijonų vienuolyno patalpose. Į mokyklą surinkti vyresnio negu įprasta amžiaus mokiniai, kurie anksčiau neturėjo sąlygų mokytis. 1952 m. mokyklą baigė I mokinių laida. 1954 m. septynmetėje mokykloje atidaryta 8 klasė, o vėliau mokykla peraugo į vidurinę. 1958 m. išleista pirmoji abiturientų laida. Dėl mažo gimstamumo karo ir pokario metais sumažėjo mokinių skaičius, todėl 1962 m. vidurinė mokykla perorganizuota į aštuonmetę. Tačiau mokinių skaičius palaipsniui vėl pradėjo augti. 1965 m. mokykloje mokėsi trys šimtai mokinių, dirbo 18 mokytojų.

1968 m. rugpjūčio 28 d. atidaryta nauja tipinė triaukštė mokykla. Aštuonmetė mokykla perorganizuota į vidurinę. 1972 m. mokykla pradėjo dirbti kabinetine sistema. 1975-1976 mokslo metais mokykloje mokėsi 434 moksleiviai. 1977 m. spalio mėn. prie mokyklos atidengtas paminklas mokytojui Adomui Mikai. Tais pačiais metais mokykloje įsteigtas vaikų ir jaunimo sporto mokyklos filialas orientaciniam sportui propaguoti. 1980 m. pastatytas naujas mokyklos priestatas su sporto sale bei valgykla.

Sovietmečiu mokykloje buvo propaguojamas ateizmas, o mokytojai buvo eiliniai tos programos vykdytojai. Mokykla bendradarbiavo su vietos Varduvos kolūkiu, kurio laukuose padėjo auginti pašarinius šakniavaisius. Už darbą moksleiviams buvo organizuojamos ekskursijos, skiriama lėšų mokyklos vidaus remontui, aptvertas mokyklos stadionas.
1985 m. pavasarį mokyklos kieme pastatytas paminklas knygnešiui Vincentui Juškai (aut. Vytautas Ulevičius). 1987 m. baigtas įrengti mokyklos muziejus.

Atkūrus Lietuvos nepriklausomybę, mokykla pradėjo naują gyvenimą. 1995 m. mokyklos direktoriaus Stepono Meškausko iniciatyva pastatyta Atminties koplyčia iškilioms Žemaičių Kalvarijos asmenybėms pagerbti.

2007 m. mokykla išleido jubiliejinę 40-ąją abiturientų laidą. Nuo 2015 m. sausio 1 d. mokykla pavadinta Žemaičių Kalvarijos Motiejaus Valančiaus gimnazija. Per 200 metų laikotarpį šiai mokyklai antrą kartą suteiktas gimnazijos vardas.Žemaičių Kalvarijos mokykloje – dviguba šventė laikrastisplunge.lt

2024 m. Žemaičių Kalvarijos Motiejaus Valančiaus gimnazija reorganizuota, prijungiant prie Alsėdžių Stanislovo Narutavičiaus gimnazijos.Planuose – Kulių, Žemaičių Kalvarijos ir Alsėdžių gimnazijų jungtuvės zemaiciolaikrastis.lt 2024-02-01Miestelių gimnazijos NE UŽDAROMOS, o reorganizuojamos plunge.lt 2024-03-22Motiejaus Valančiaus gimnazija. Reorganizavimo sąlygų aprašas  zemkalvarija.lt 2024-04-09

 Direktoriai 
 1949–1953 m. E. Jonutis;
 1953–1955 m. B. Butkevičius;
 1955–1961 m. K. Kuprys;
 1961–1967 m. A. Gapšys;
 1967–1987 m. Aleksandra Šatikienė;
 1987–1991 m. Algimantas Gaižaitis;
 1991–2007 m. Steponas Meškauskas;
 nuo 2007 m. Zenonas Garbenčius.

 Žymūs mokiniai 
 1809–1814 m. Simonas Daukantas;
 1816–1821 m. Motiejus Valančius.

 Šaltiniai 

 Nuorodos 
 Mokyklos svetainė

Kategorija:Plungės rajono savivaldybės mokyklos
Kategorija:Lietuvos gimnazijos
Kategorija:Žemaičių Kalvarija